Severin Synnes

Severin Synnes (død i november 2004 i Australia) var en norsk motstandsmann som gjorde tjeneste i Kompani Linge under andre verdenskrig. Han deltok i sabotasjeaksjoner og var med å bygge opp Bjørn West-basen. Synnes mottok St. Olavsmedaljen med to ekegrener for sin innsats.

Synnes kom over til Storbritannia, der han ble med i Norwegian Independent Company No. 1, senere kjent som Kompani Linge. Han deltok i flere aksjoner i det okkuperte Norge. I september 1943 deltok han i Vestige III, som ble sendt til Ålesund for å sabotere skip.Haga, Arnfinn: Kystens partisaner. Den hemmelige militære nordsjøtrafikk 1943-45, Oslo: Cappelen, 1980, s. 44ff. I september 1944 deltok han i et mislykket oppdrag med miniubåter, der målet var å sprenge tyske skip i Måløy.«Sabotørane på Gangsøy», Sogn og Fjordane fylkesleksikon, NRK.

I oktober 1944 ble han sammen med Fredrik Kayser sendt over til Vestlandet for å etablere Bjørn West-basen i Matrefjellene og Stølsheimen.Haga, Arnfinn:  Jernring rundt Bjørn West, Oslo: Cappelen, 1982, s. 15f. Synnes var telegrafist og hadde ansvar for å holde kontakten med Storbritannia. Synnes sørget også for internsamband.Bergens Tidende, 5. november 2004, s. 25. Han deltok i  Bjørn West-operasjonen til krigens slutt.

Etter verdenskrigen bosatte Synnes seg i Australia,«Kongelig honnør til verdig veteranparade», NTB tekst, 8. mai 1995. der han arbeidet som fisker.

Synnes ble tildelt St. Olavsmedaljen med to ekegrener for sin krigsinnsats.  Etter hans død ble medaljene hans gitt til  Bjørn West-museet i Matre.Bergens Tidende, 4. desember 2004, s. 34.

Referanser

Kategori:Nordmenn fra andre verdenskrig
Kategori:Telegrafister
Kategori:Personer fra englandsfarten 1940–1945
Kategori:Medlemmer av Kompani Linge
Kategori:St. Olavsmedaljen med ekegren
Kategori:Fødselsår ikke oppgitt